#### Sürgősségi indítvány

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2024. május 28-i ülésére

*Javaslat Szombathely város területén közművezeték építés zöldterületen történő elhelyezéséhez szükséges döntés meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A VILLKÁSZ Kft. (9700 Szombathely, Mérleg u. 1/A.) 2024. május 22. napján kérelmet nyújtott be a Városüzemeltetési Osztályhoz a Szombathely, Teleki Blanka utca 29-31. szám alatti ingatlanhoz tervezett villamos energia ellátást biztosító építés engedélyezésére. A benyújtott tervdokumentáció szerint a vezeték építése során fa kivágással nem kell számolni.

A tervezett vezeték nyomvonala a Helyi Építési Szabályzat (Továbbiakban: HÉSZ) által a Teleki Blanka utca északi oldalán kijelölt fasor mentén, a Verseny utca keleti oldalán a magáningatlanok telekhatára mellett a HÉSZ által kijelölt, létesítendő kerékpárút alatt, a Május 1. utca keresztezésével a Május 1. utcában a Verseny utca 2. szám melletti betonlapos gyalogjárdában, majd a Május 1. utca 25. és 37. szám közötti szakaszon az utca északi oldalán a padkában kerülne kiépítésre, majd a kábel a Május 1. utca 37. szám előtt az utca ismételt keresztezésével a déli oldalon meglévő transzformátor állomásba csatlakozik. A megbontásra kerülő betonlapos gyalogjárda helyreállítását teljes pályaszerkezettel aszfalt burkolattal kell elvégezni.

A terv az előterjesztés mellékletét képezi (1. számú melléklet).

Tekintettel a kérelem beérkezésének dátumára, a kivitelezés mielőbbi megvalósítása érdekében javaslom az előterjesztés sürgősségi indítványként történő megtárgyalását az SZMSZ 12. § és 57. § (3) bekezdés alapján.

Kérem Tisztelt Bizottságot, hogy az előterjesztést sürgősségi indítványként napirendjére tűzni, megtárgyalni, és a határozati javaslatot elfogadni szíveskedjék!

**Szombathely, 2024. május „ ”**

 **/: Tóth Kálmán :/**

**Határozati Javaslat**

**…../2024. (V.28.) VISB. sz. határozat**

A Városstratégiai, Idegenforgalmi és Sport Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta:

A Bizottság hozzájárul a Szombathely, Teleki Blanka utca 29-31. szám alatti ingatlan villamos energia ellátását biztosító vezeték építés zöldterületen történő elhelyezéséhez a Teleki Blanka utcai zöldterület (1924 hrsz.), a Verseny utcai zöldterület (1917/2 hrsz.), valamint a Május 1. utcai zöldterület és padka (1877 hrsz.) igénybevételével azzal a feltétellel, hogy a megbontásra kerülő betonlapos gyalogjárda helyreállítását teljes pályaszerkezettel aszfalt burkolattal kell elvégezni.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője)

**Határidő:** azonnal